CSALÓK
Üdv a Csalókban,
a játékban, amely felrúgja a szabályokat,
és esélyt ad a csalóknak!
Mielőtt találkoznánk a játékosokkal, köszöntsük a műsor egyetlen résztvevőjét,
aki nem elvetemült csaló,
a páratlan Ellie Taylort!
Ó, Danny, milyen kedves vagy!
Ellie! Készen állsz találkozni néhány vérbeli csalóval?
- Naná! - Akkor jó.
Dani, Josh,
Shakina, Luis,
üdv a Csalókban!
- Az első Dani Kelet-Londonból. - Helló!
- Ütős név. - Ütős.
Hogy fogsz ma játszani, Dani? Mi a taktikád?
Végig figyelni fogom mindenki auráját.
Az enyém milyen?
East End-i srác vagy,
úgyhogy a tiéd nyilván bordó és kék.
Igen. Na és az Ellie-é?
Ellie-é egyértelműen napsárga.
Mindenki felszabadult és vidám lesz mellette.
Igazából tök depis vagyok, de jó ezt hallani.
Igen, ezt akartam mondani. Lenyűgöző!
Sok szerencsét!
- Luis! - Helló!
- Hackney-ből jöttél. - Igen.
Ez is Kelet-London.
Kreatív igazgató vagy a saját cégednél.
És színészkedsz is,
szóval beveted majd a színészi képességeidet?
Meglátjuk.
A színészeknél mindig kiszúrom az apró váltásokat, a kis hazugságokat.
Oké! Sok sikert!
- Josh! - Szia, Danny!
Jótékonysági cégnél dolgozol Merseyside-ban.
Mit jelent ez?
Az ADHD Alapítvány Neurodiverzitás részlegén dolgozom.
Csodás! És hogy lazítasz? Van valami hobbid?
Gyakran járok madárlesre, Danny.
- Madárlesre? - Igen, így van.
Milyen madarakat lesel?
Ti ketten másképp képzelitek el a madárlest.
Pipiket figyelsz?
Sok szerencsét!
- Köszönöm. - Shakina!
- Helló! - Munkaügyes vagy.
Van érzéked a csaláshoz?
Hobbimmá vált, hogy kocsmai vetélkedőkre járjak.
A barátaim és a családom nem is tudtak róla.
- Zakkant vagyok, mi? - Mindenki az.
- Ő a madarakra bukik. Nem gáz! - Ja.
- Jó csapat vagyunk. - És még ki is mondtam a tévében!
Oké. Sok szerencsét mindenkinek!
Győzzön a legnagyobb koponya!
Vagy a legdörzsöltebb csaló!
Mint mindig, Ellie kérdéseket tesz fel,
amelyek a játékosok előtti képernyőn is megjelennek.
Ha nem tudják a választ, csak megnyomják a titkos csalógombjukat,
és felvillan a helyes felelet.
Ideje elkezdenünk az első pénzgyűjtő kört.
Ellie, halljuk a részleteket!
Minden játékosra négy kérdés vár,
A jó válaszok 1000 fonttal növelik a nyereményt,
a rosszakért viszont 1000 fontot vonunk le.
Szóval ha kell, csaljatok!
De ne verjétek nagy dobra a dolgot,
mert a többi játékos minden kérdés után vádat emelhet, ha csalást szimatol.
Csak a legjobb csalóvadász jut tovább automatikusan,
és kap esélyt arra, hogy kiejtsen valakit.
Ujjak a gombokon.
Csalásra fel!
Nos, Dani,
te kezdesz.
Rajtad a világ szeme.
A csinos kis arcodat kitűzzük arra a nagy képernyőre.
Odanézzenek! Micsoda arc!
- Arcos harcos. - Igen. Mehet, Ellie!
Dani!
Mi a közös vezetéknevük
a híres ikerszínésznőknek, Mary-Kate-nek és Ashley-nek?
Olsen.
Helyes.
Vádolja valaki?
Abszolút senki. Egyelőre bíznak benned, Dan.
Josh!
Mit jelöl az F betű
a naptejes flakonokon látható SPF rövidítésben?
Szerintem „faktor”.
Helyes.
Luis jelzett.
A töprengés nem tűnt hitelesnek.
Ilyen volt... Megláttad, és...
Talán dupla blöff volt.
A kör végén megtudjuk, hogy alakult a pontosságod.
Shakina!
Melyik énekesnő hazai listavezető dalai a „Diamonds” és a „We Found Love”?
Talán Rihanna.
Helyes.
- Hogy bíznak egymásban! - Szép tőlük.
Mind rendesek.
Luis, jön a következő kérdés. Mindenki rád figyel.
A népi hiedelem szerint
milyen fémből készült golyó képes végezni egy vérfarkassal?
Ezüst.
Helyes.
Dani egyből jelez. Shakina is.
Dani?
Amint elhangzott a kérdés, éreztem, hogy elönti a pánik,
- és gyorsan rányomott a gombra. - Oké.
Csak a legjobb csalóvadász jut tovább biztosan,
ezért fontos a pontosság.
Dani!
Milyen állat a Harry Potter regénysorozatban szereplő Hedwig?
Bagoly.
Helyes.
Nincs vád? Nahát!
Egy újabb ezrest kaptatok.
Josh!
Melyik nyomozót alakítja Kenneth Branagh
a Gyilkosság az Orient expresszen és a Halál a Níluson című filmekben?
Poirot-t.
Helyes.
Dani jelez. Luis?
Szerintem „Hercule Poirot” volt odaírva, de nem kockáztattál,
azt mondtad: „Poirot”. A szemed elárult.
A kör végén kiderül, igazad volt-e. Shakina!
Te következel. Rajtad a többik szeme.
Milyen szeszesital-márkák a Grey Goose, a Belvedere és az Absolut?
Ez mind vodka.
Helyes.
Egy vád sem érkezik.
Úgy érzem, jól ismered őket.
- Következő kérdés. - Luis!
Melyik tervező alapította a DKNY divatmárkát?
Donna Karan.
Helyes.
Én a döner kebabra voksolok.
Nincs vád.
Jól öltözik, szerintem tisztában van vele.
- Jó. - Még nyolc kérdés maradt. Dani!
Melyik ország híres turisztikai célpontja Chichén Itzá?
Mexikó.
Helyes.
Josh jelzett!
Shakina is.
Mindenki jelez!
Josh, miért?
Nézte a képernyőt, aztán így csinált...
Mexikó.
Ez színészkedés. Nem veszem be.
- Szóval a haja a ludas? - Nem, a haja jó.
- Gyönyörű vagy. - Köszi.
Milyen édes!
- A kör végén megtudjuk. - Josh!
Melyik tévés vígjátéksorozat
északír tini szereplői Erin, Orla, Clare és Michelle?
Lányok Derryből.
Helyes.
- Dani máris jelez. - Ez a mozdulat...
„Ja, már emlékszem!”
- Jól odaszúrtok egymásnak. - A fenébe!
Kérdezz, Ellie!
Shakina!
Milyen alakú az „Elsőbbségadás kötelező” KRESZ-tábla?
Háromszög alakú.
Helyes.
Luis? Mi volt a baj?
Lefelé pillantott. „Hadd gondolkodjak!”
- Igen, mert tudok vezetni. - Oké. Érthető.
Jól van.
Következő kérdés.
Luis!
Melyik fa levele látható Kanada nemzeti zászlaján?
Juharfa.
Helyes.
Helyes válasz. Ez egy újabb ezrest jelent.
Jönnek az utolsó kérdések. Dani!
Melyik korábbi sorozat folytatása a 2020-as
És egyszer csak..., Sarah Jessica Parkerrel a főszerepben?
Szex és New York.
Helyes.
Mind elhiszik.
- Egy újabb ezrest kaptatok. - Josh!
Mi a neve Kelet-Ázsia legnagyobb sivatagának,
amely hatalmas területet borít Kínában és Mongóliában?
Góbi-sivatag.
Helyes.
- Dani máris jelez. - Ez gyors volt!
A nagyszüleim voltak madárlesen a Góbi-sivatagban, Mongóliában, szóval...
Dan, ez aranyos kis történet volt.
Így van. De nem tudom, elhiszem-e.
- Tényleg? - Aha.
Változott az aurája.
Váltott. Változékony.
Rendben.
A kör végén megtudjuk, hogyan hatott ez a pontosságodra.
Shakina!
Melyik angol színész alakítja az Alan Partridge nevű vígjátékszereplőt?
Talán Steve Coogan?
- Helyes. - Mindenki rád rontott. Vérfürdő!
Josh, nem hiszel neki, ugye?
Tisztán látszott, hogy nem tudja,
mielőtt kimondta volna.
- Igen. - Nálam ez buktatta le.
Vagy mindenkit duplán átvágott?
A kör végén kiderítjük, vajon mindenki tévedett-e.
Luis!
Melyik úszásnemben nyert két egyéni olimpiai aranyérmet
a brit Adam Peaty?
Mellúszásban.
Helyes.
Nem Adam Svindli volt az, Dan?
Hát, talán elhamarkodtam.
Gyorsan jeleztél.
Igen. Nem tudom.
Jaj, most engem bámul.
Én intéztem a könyve dedikálását.
Ezt hogy érted?
- A marketingügynökségnél. - Egy kis reklám.
- Rámenős fickó. - Satöbbi, szóval...
- Ilyet is csináltam. - Mi a könyv címe?
- Azzal sokat elárulnék. - Igen.
Például azt, hogy hazudsz.
Oké, nincs több kérdés. Ezzel vége a körnek.
Lássuk az anyagiakat!
A nyereményetek jelenleg 16 000 font,
mert 16 helyes választ adtatok.
De még ne bontsatok pezsgőt!
Mert a csalásokról is beszélnünk kell.
Nálunk lehet csalni, de ne várjátok el, hogy fizessünk érte!
Tehát a csalással szerzett nyereség
hamarosan elillan.
Vonjunk hát le egy ezrest
minden bekamuzott válaszért!
15 000 FONT
Egy.
14 000 FONT
Kettő!
Három!
12 000 FONT
Négy!
Jaj, ne!
Négy csalárd válasz!
Ezzel négy ezres ugrott.
És ideje elküldenünk valakit.
Az egyik csalónak már kifelé áll a szekere rúdja.
Ezt a döntést pedig a legjobb csalóvadász fogja meghozni.
Az, aki a legtöbb csalást észlelte, és a legritkábban vádolt alaptalanul.
Kérek egy nevet!
Dani!
Szép volt!
- Bevált az auraolvasás! - Igen, az aura!
Gratulálok! Garantáltan ott leszel a következő körben.
És megszerezted a jogot arra, hogy valakit kiiktass.
Az, akit kiválasztasz, 1000 fontot ad vissza
minden egyes csalása után.
Dani, találd meg a csalót, találd meg a pénzt!
Négy csalást lehetett kiszúrni ebben a körben,
de szerinted ki csalt a legtöbbet?
Kezdjük Joshsal!
Az első kérdésnél dupla blöffre gyanakodtam.
- Őszintén, elég pipa vagyok. - Hogy micsoda?
Pipa vagyok. Berágtam. Nem örülök.
Három kérdésemnél is bejeleztél,
pedig nem csaltam.
- Tényleg? - Ez borít ki.
Josh felkapta a vizet.
Na és Shakina?
Szerinted hányszor csalt?
- Steve Coogannél mindenképpen. - Ez akaszt ki.
Mert biztosan tudom, hogy akkor Shakina csalt.
Biztos, hogy nem. Ismerem Steve Coogant.
És végül itt van még a kedves Luis. Nézzük csak!
Mázlim volt. Olyan kérdéseket kaptam, amiket tudtam.
Josh egyre zabosabb lesz. Nézzétek!
Igen, mert mindenki... Mindenki engem vádolt, és...
Jól van, Josh!
- Egek! - Nyugi! Képzeld magad a Góbi-sivatagba!
Lélegezz mélyeket, Josh! Be és ki!
Be...
Volt némi perpatvar.
Dan?
Kit küldesz haza, és miért?
Josht kell elküldenem. Túlságosan feldúlt.
Peched van, Josh. Számodra vége a játéknak.
Nos, mielőtt Josh itt hagy minket,
nézzük meg, hányszor csalt,
mert most visszateszünk 1000 fontot
minden egyes csalárd válasza után.
Egy.
Ennyi. Egy csalás.
Teljesen jogosan tajtékzott!
Tehát a nyeremény jelenleg 13 000 font.
Szép volt, pajti!
Josh, köszönjük a játékot. A Csalók számodra véget ért.
Szállj tovább!
Most már tudjuk, hogy a többiek háromszor csaltak az első körben.
Rajtuk kívül most mindenki láthatja, hogyan válaszoltak a kérdéseikre.
Minden játékos egyszer csalt, és Dani mindegyiküket lefülelte!
Most együtt áramlok az univerzummal.
És úgy tűnik, Luis mégis csak Adam Svindlit ismerte.
Bár mindenki csalással vádolta,
Shakina mégsem puskázott a Steve Coogan-kérdésnél.
Mégis Joshnak, a madármegfigyelőnek kell tovaszállnia,
és ennek nyilván komoly oka van.
Bocs, Josh, de nem tetszett az aurád.
Nos, az igazság kiderült, és feltártuk a piszkos kis trükkjeiteket.
Ideje szépen felhizlalni nyereményt.
Mesélj a következő körről, Ellie!
Minden játékos négy további kérdést kap.
A helyes válaszokért ezúttal 3000 font jár.
De a rossz hír az,
hogy rossz válasz esetén 3000 fontot veszít a csapat.
Sajnálom.
Ha ebben a körben jeleztek, azonnal kiderül, hogy az illető csalt-e.
És életbevágóan fontos,
hogy észrevegyétek a csalásokat,
mert a legjobb csalóvadász újra kiejthet egy játékost,
és azonnal továbbjut
a kétszemélyes döntőbe.
Jó.
Ujjak a gombokon.
Csalásra fel!
Dani! Általában mi a jelentése
a közösségi felületeken használt DM rövidítésnek?
Közvetlen üzenet.
Helyes.
Nincs vád?
- Ezt biztos tudja. - Igen.
Biztos sok üzit kapsz.
Nem tudom.
Szerinted kutakodik mások üzeneteiben?
Hogy én?! Nem hinném.
Nem tennék ilyet.
Egy hölgy sosem tesz ilyet.
Ez 3000-et ér.
16 000 FONT
Shakina!
Melyik 90-es évekbeli szupermodell Kaia Gerber modell édesanyja?
Cindy Crawford?
Helyes.
Dan, miért?
Ezt nem olyan közismert tény.
Kiderítjük?
Csalás volt?
Csalás volt!
Ezzel mindkettőtök pontossága javult. Ügyes húzás!
Luis! Melyik európai városban rendezték meg először
az Oktoberfest néven ismert sörfesztivált?
Münchenben.
Helyes.
Vádolja valaki?
Nem?
Ez újabb három ezrest jelent.
19 000 FONT
Dani! Melyik ázsiai országban található Phuket és a Phangan-sziget?
Thaiföldön.
Helyes.
Luis máris jelez.
Megnyomtam, de elbizonytalanodtam.
Eléggé ismert ország. De habozott kicsit.
Tudd meg, hogy valójában pingpongbajnok lettem...
- Nem, nem az a fajta! - Na tessék!
Atyaég! Ez nem az a műsor!
- Nem olyan pingpong! - Nem!
Sörpong!
Hála az égnek!
Sörpongbajnok lettem egy phuketi hostelben.
Megnézzük?
Csalás volt?
- Nem volt az. - Hála istennek!
Mert ha ez kitalált történet...
- Jár a 3000 font. - Nem kitalált!
Tovább, Ellie!
Shakina!
Mi volt a címe Carly Rae Jepsen első dalának
amely a brit toplisták élére került?
Talán „Call Me Maybe”.
Helyes.
Nincs vád?
Ha Carly Rae Jepsenre gondolsz,
ez a dal jut eszedbe először.
Sőt, más dal nem is jut eszedbe.
Újabb 3000 font jár érte.
25 000 FONT
Luis!
Melyik Macaulay Culkin főszereplésével készült klasszikus karácsonyi filmből
ismerjük a „vizes banditákat”?
Reszkessetek, betörők!
Helyes.
Vajon csalt?
Nem.
Három ezres megy a kalapba. Szépen gyarapszik a pénzetek.
Hat kérdés lement. Hat van hátra.
Dani!
Melyik Staffordshire-i vidámparkban vannak az alábbi látnivalók:
Nemesis, Oblivion és The Smiler?
Alton Towers.
Helyes.
Nem hiszed? Szerinted nem jár vidámparkba?
Nem. Mert ahol te élsz, ott nem ismerik az én régiómat.
Mint mondtam, világjárt nő vagyok, csajszi.
Rendben. Nos, csalással vádoltátok.
Tényleg csalt?
Nem csalt!
Világjárt nő vagyok, szivi.
Jól átvágta őket! Újabb három ezres a bankban.
Járt már tifelétek.
Folytassuk, Ellie!
Shakina!
Melyik klasszikus koktélba kerül rum, kókusztej és ananászlé?
Szerintem a piña coladába.
Helyes.
Hopp, jeleztek!
Igen, nem volt túl magabiztos.
Nem tudom. Valami volt ott.
Talán csalás volt?
34 000 FONT
Nem volt csalás!
Luis tévedett.
Újra romlott a pontosságod.
Csak a legjobb csalóvadász jut tovább azonnal a döntőbe.
Kérdezz tovább, Ellie!
Luis! Melyik Netflix-sorozatban láthatjuk Anya Taylor-Joyt
egy Beth Harmon nevű fiktív sakktehetségként?
A vezércsel.
Helyes.
Csalt? Akkor sakk-matt!
Újabb három ezrest kaptok.
Az utolsó kérdések követeznek. Dani!
A Ponyvaregény melyik színésze alakítja Nick Furyt
a Marvel Filmes Univerzumban?
John Travolta?
Rossz válasz. Elveszünk három ezrest.
Samuel L. Jackson.
Ó, igen!
Shakina!
Melyik európai hegyvonulathoz tartozik Val d’Isère and Chamonix,
a két népszerű síparadicsom?
Az Alpokhoz.
Helyes.
- Luis, jeleztél. - Nem veszem be.
Jártál már az Alpokban?
Igazából még nem.
De sokat tévézek.
Akkor derítsük ki!
Csalás történt?
Nem volt csalás!
- Méghogy a tévéből nem lehet tanulni! - Helyes.
Luis!
Melyik brit rapper
BRIT-díjas bemutatkozó albuma volt a Psychodrama?
Dizzee Rascalé?
- Ugrott három ezres. - Rossz válasz. Dave albuma volt.
A kör végéhez értünk. Nincs több kérdés.
Jó. Lássuk, hogy áll a pénz!
A nyereményetek jelenleg 34 000 font.
Ez nagyon, nagyon korrekt összeg.
Luis, te mire költenéd?
Talán egy kreatív projektre.
Egy rövidfilmre.
Oké, szóval egy kisfilm. És abban nekem mi a jó?
- Hát, tudnék adni... - Vigyázz, csak 34 rugó!
- A napidíjad? - Igen.
Nagy kár, mert benne lettem volna.
Dan, te mire szórnád el?
Nem tudom, de jó vagyok a teremtésben.
- Igen. - És megtaláltam álmaim otthonát.
Kétmillió font. Persze nincs nincs kétmillió fontom.
De akármennyit is nyerek ma este,
azt az álomkéglim megszerzésébe fektetem.
- Szép terv. - És te, Shakina?
Magadat jutalmaznád meg, vagy másokat?
Szeretnék egy lakókocsit.
Egy lakókocsit Walesben.
- Lakókocsit? - Igen.
Ügyelj, hogy legyen benne klotyó,
mert a mi lakókocsinkban anyámnak vödör fölé kellett guggolnia.
Ezt szépen leírtad. Köszönjük.
Imádom, ha a mesés gyerekkorodról mesélsz!
Hát igen.
Tegyétek félre a bevásárlólistákat, mert ideje levonnunk
a csalárd válaszok árát, igaz, Ellie?
Háromezer fontnak már búcsút inthettek,
mert egy csalásra fény derült menet közben.
Most azok árát is levonjuk,
amiket nem vettek észre.
Sikerült-e még néhány csalásnak átcsúsznia a szitán?
Mennyi a nyeremény valójában?
31 000 FONT
Egy.
28 000 FONT
Kettő!
Mindössze kettő.
Ez további 6000 font veszteség.
De vajon ki csalhatott?
Jól van.
Nézzük meg, ki volt a forduló legjobb csalóvadásza,
aki garantáltan ott lesz a döntőben,
és megnyerheti ezt a sok pénzt!
Kérek egy nevet!
Dani!
Megteremtette!
- Ő teremt! - Láttam.
- Bent vagy a döntőben. - Aha.
És leküldhetsz
egy másik játékost a pályáról.
Az, akit hazaküldesz,
három ezrest ad vissza minden csalásért
és rossz válaszért.
Nagyon nehéz döntés előtt állsz, Dani.
Megpróbálod minél jobban növelni a végső nyereményt
a legértékesebbnek tűnő játékos kizárásával,
vagy hagyod a pénzt,
és elküldöd azt, akivel nem akarsz párbajozni?
Szóval, Dani,
mit gondolsz Shakináról?
Most már kezdem kiismerni.
Volt pár dupla blöffje,
úgyhogy szemmel tartom.
Ugyanakkor azt hitted, az Alpoknál csaltam, pedig nem.
Nem, tényleg.
Tudjuk, hogy legalább három ezrest ér,
mert egy csalása kiderült menet közben.
Luis szintén legalább háromezret ér
a rossz válasza miatt,
de több is lehet ott, ha pár csalása észrevétlen maradt.
Ki van zárva.
Dani, mi a végső döntésed?
Édes istenem!
Mindig azt mondom,
hogy a megérzésemre hallgatok.
Azt a játékost kell elküldenem,
akit a legnehezebb kiismerni.
És az Luis. Sajnálom, pajti.
Ez pech, Luis. Számodra vége a játéknak.
Mielőtt elmész,
adjuk hozzá a nálad lévő pénzt
a nyereményhez!
Egy.
34 000 FONT
Kettő!
37 000 FONT
Három!
Ez 9 000 font,
mert, mint tudjuk, Luisnak volt egy rossz válasza,
de két felderítetlen csalása is.
Ha Shakinát ejtetted volna ki,
csak három ezrest kaptatok volna vissza.
Arcátlan!
- Jaj, Luis! - Köszi.
Köszönjük a játékot. Attól tartok, itt az út vége.
Vigyázz magadra!
Dani ismét megszerezte a legjobb csalóvadász címet,
és Luis kiejtésével okos döntést hozott.
Muszáj volt az ösztöneimre hallgatnom.
És a döntésem helyesnek bizonyult.
Dani három helyes választ adott ebben a körben,
akárcsak Shakina, aki csak egyszer csalt.
Dani tehát Shakinával párbajozik a döntőben.
Az aurám azt súgja, jó csata lesz.
Kétszeres csalóvadászként készen állok a döntőre.
Kihívás lesz Dani ellen játszani,
de nem fogok meghátrálni.
Kezdődjön hát a Végső Csalás!
Felváltva válaszoltok majd a kérdésekre
egy első vérig tartó, csalókiáltó csatában,
ahol bármelyik kérdés véget vethet a játéknak.
A szabályok rém egyszerűek.
Ha rossz választ adsz, veszítesz.
És semmid sem marad.
Ha hamis vádat emelsz, veszítesz.
És üres kézzel távozol.
De ha sikeresen kiszúrod a csalást,
akkor nyersz.
És úgy mész haza,
hogy 37 ezres húzza majd a zsebed.
Igen, ez a döntő
azonnal véget ér, amint egyikőtök kimondja a Cs betűs szót.
Dan, a legjobb csalóvadászként te döntheted el,
ki válaszoljon a döntő első kérdésére.
Nos, ki legyen az?
Te kezdesz,
vagy Shakina?
Kezdem én.
Súlyos döntés!
- Miért? - Bízom magamban.
- Nagyon magabiztos, nem? - Igen. Ez merész lépés.
Mondasz még valamit az ellenfelednek?
Sok sikert!
Neked is, Dani. Győzzön a jobbik!
A tét 37 000 font.
Sok szerencsét nektek!
Ujjak a gombokon.
És ma utoljára:
csalásra fel!
Dani!
Melyik tévés séf gyerekei Poppy, Daisy, Petal, Buddy és River?
Gordon Ramsay.
HELYTELEN
Úristen!
Rossz válasz!
Te jó ég!
Egy vagyont adtál át az ellenfelednek!
Annyira biztos voltam benne!
Magabiztos volt!
Igen, de ez hiba volt.
Jaj, ne!
Így Shakina megnyerte
- a 37 000 fontot! - Úristen!
Gratulálok, Shakina!
- Te jó ég! - Ez hihetetlen!
- Te jó ég! - Az öledbe hullott!
Ezt nem hiszem el.
- Erőfeszítés nélkül. - Tudom!
- Ó! Komolyan... - Veszek egy lakókocsit!
Mi történt?
Jamie Olivier volt?
Jamie Oliver.
Ő volt a második tippem!
Rajta voltál, de nem jött össze.
Tapsoljuk meg Danit! Remekül játszott.
Nem hiszem el.
Mekkora csavar! Erre senki sem számított, igaz, Ellie?
Abszolút nem.
Gratulálok, Shakina. Ez elképesztő volt!
És a lakókocsi úton van hozzád. Csak figyelj, Wales!
Találkozzunk legközelebb is a Csalókban!
Ellie és én búcsúzunk,
addig is legyenek ravaszak!
- Viszlát! - Pá mindenkinek!
LEGKÖZELEBB...
Aljas hazudozók!
Ez nehéz kérdés.
Nem kaphatok nehéz kérdéseket?
- Csípős! - Gonosz, nem?
Azért vádolnak, mert a nő stresszel?
- Sunyi! - Egy vőlegény nem gyakran
lép félre az esküvő előtt, de...
Süt Emmáról, hogy vegán.
A műsor címe Csalók.
A feliratot fordította: Sarka Andrea